# APSTIPRINU:

DVPI „Komunālās saimniecības pārvalde”

Nereglamentēto iepirkumu procedūru

komisijas priekšsēdētājs Teodors Binders

\_\_\_\_\_\_\_\_\_personiskais paraksts\_\_\_\_\_\_\_\_\_\_\_\_\_\_\_

2025.gada 27.martā

# Daugavpils valstspilsētas pašvaldības iestāde „Komunālās saimniecības pārvalde”

# uzaicina potenciālos pretendentus uz līguma piešķiršanas tiesībām

**„Centralizēto kanalizācijas un ūdensvada pievadu būvniecība priekš sanitāra konteinera A.Pumpura skvērā, Daugavpilī”**

**ID Nr.DVPI KSP 2025/26**

## **Uzaicinājuma pamatojums:** Publisko iepirkumu likuma 11.panta sestā daļa, ja kopējā paredzamā līgumcena ir mazāka par 20 000 euro publiskiem būvdarbu līgumiem un mazāka par 10 000 euro publiskiem pakalpojumu līgumiem, tad pasūtītājs ir tiesīgs nepiemērot šo likumu. Sludinājums tiek publicēts pēc brīvprātības principa izpildot likuma “Par valsts un pašvaldību finanšu līdzekļu un mantas izšķērdēšanas novēršanu” prasības.

## **Pasūtītājs:**

|  |  |  |
| --- | --- | --- |
| **Pasūtītāja nosaukums** | Daugavpils valstspilsētas pašvaldības iestāde „Komunālās saimniecības pārvalde” | |
| **Adrese** | Saules iela 5a, Daugavpils, LV-5401 | |
| **Reģ.Nr.** | 90009547852 | |
| **Kontaktpersona** | Alevtīna Viktoroviča | |
| Tālruņa Nr. | 65476406. Mob.20380222 (Tehniskajos jautājumos), juridiskajos 65476474 | |
| **Faksa Nr.** | -------------------- | |
| **Darba laiks** | Pirmdiena | No 08.00 līdz 12.00 un no 13.00 līdz 18.00 |
| Otrdiena, Trešdiena, Ceturtdiena | No 08.00 līdz 12.00 un no 13.00 līdz 17.00 |
| Piektdiena | No 08.00 līdz 12.00 un no 13.00 līdz 16.00 |

**3.Paredzamā līgumcena:** līdz EUR 2 479.00 bez PVN**.**

**4.Tehniskā specifikācija:** pielikums nr.2 (pievienoti: –Paskaidrojuma raksts; Būvdarbu apjomi).

**5.Līguma izpildes termiņš: 3 (trīs) nedēļas** no veiktās atzīmes par būvdarbu uzsākšanas nosacījumu izpildi, tajā skaitā.

# **6.Piedāvājuma vērtēšana un lēmuma pieņemšana:**

6.1.Iesniegto piedāvājumu vērtēšana notiek saskaņā ar šajā Nolikumā izvirzītajām prasībām un Publisko iepirkumu likumu.

6.2.Pretendentu izslēgšanas nosacījumus reglamentē Publisko iepirkumu likuma 9. panta astotā daļa, kas vienlīdz saistoša visiem pretendentiem. Normatīvais akts pieejams <https://likumi.lv/doc.php?id=287760>.

6.3.Ja pretendents, kuram piešķirtas iepirkuma līguma slēgšanas tiesības, atsakās slēgt iepirkuma līgumu ar Pasūtītāju, iepirkuma komisija ir tiesīga pieņemt lēmumu iepirkuma līguma slēgšanas tiesības piešķirt nākamajam pretendentam, kurš piedāvājis saimnieciski visizdevīgāko piedāvājumu, vai pārtraukt iepirkumu, neizvēloties nevienu piedāvājumu. Ja pieņemts lēmums iepirkuma līguma slēgšanas tiesības piešķirt nākamajam pretendentam, kurš piedāvājis saimnieciski visizdevīgāko piedāvājumu, bet tas atsakās slēgt iepirkuma līgumu, iepirkuma komisija pieņem lēmumu pārtraukt iepirkumu, neizvēloties nevienu piedāvājumu.

6.4.Pirms lēmuma pieņemšanas par iepirkuma līguma slēgšanas tiesību piešķiršanu nākamajam pretendentam, kurš piedāvājis saimnieciski visizdevīgāko piedāvājumu, iepirkuma komisija izvērtē, vai tas nav uzskatāms par vienu tirgus dalībnieku kopā ar sākotnēji izraudzīto pretendentu, kurš atteicās slēgt iepirkuma līgumu ar pasūtītāju. Ja nepieciešams, iepirkuma komisija ir tiesīga pieprasīt no nākamā pretendenta apliecinājumu un, ja nepieciešams, pierādījumus, ka tas nav uzskatāms par vienu tirgus dalībnieku kopā ar sākotnēji izraudzīto pretendentu. Ja nākamais pretendents ir uzskatāms par vienu tirgus dalībnieku kopā ar sākotnēji izraudzīto pretendentu, iepirkuma komisija pieņem lēmumu pārtraukt iepirkuma procedūru, neizvēloties nevienu piedāvājumu.

6.5.Ja pirms tam, kad Pasūtītājs pieņems lēmumu par iepirkuma līguma slēgšanas tiesību piešķiršanu, konstatēs, ka vismaz divu piedāvājumu novērtējums ir vienāds, komisija izvēlas to pretendentu, kurš savā piedāvājumā ir norādījis lielāku iepriekšējo pieredzi pakalpojumu sniegšanā.

6.6.Pasūtītājs 2 (divu) darbdienu laikā pēc lēmuma pieņemšanas ievieto lēmumu Daugavpils valstspilsētas pašvaldības mājas lapā [www.daugavpils.lv](http://www.daugavpils.lv).

**7.Nosacījumi dalībai iepirkuma procedūrā:**

7.1. Pasūtītājs izslēdz pretendentu no dalības procedūrā jebkurā no šādiem gadījumiem:

1) pasludināts pretendenta maksātnespējas process (izņemot gadījumu, kad maksātnespējas procesā tiek

piemērots uz parādnieka maksātspējas atjaunošanu vērsts pasākumu kopums), apturēta tā saimnieciskā

darbība vai pretendents tiek likvidēts;

2) pretendentam Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu

parādi, tajā skaitā valsts sociālās apdrošināšanas obligāto iemaksu parādi, kas kopsummā kādā no valstīm

pārsniedz 150 *euro*;

3)nav iesniegti kādi no 8.punktā pieprasītiem dokumentiem.

**8.Pretendenta iesniedzamie dokumenti:**

8.1.Pretendenta pieteikums dalībai aptaujā, kas sagatavots atbilstoši 1. pielikumā norādītajai formai.

8.2.Dokuments, tā kopija vai Uzņēmumu reģistra izziņa par Pretendenta likumiskā pārstāvja vai

pilnvarotās personas pilnvarojumu parakstīt iesniegto piedāvājumu un slēgt iepirkumu līgumu. Ja iepirkumu

līgumu parakstīs cita persona, jāpievieno attiecīgs šīs personas pilnvarojums.

8.3.Pretendents ir reģistrēts Latvijas Republikas Būvkomersantu reģistrā Tehniskajā specifikācijā

minēto darbu veikšanai saskaņā ar Būvniecības likuma noteikumiem un Ministru kabineta 2014.gada

25.februāra noteikumiem nr.116 „Būvkomersantu reģistrācijas noteikumi” vai līdzvērtīgā reģistrā ārvalstī, ja

reģistrācija paredzēta. Par Latvijā reģistrētu pretendentu informācijas tiks iegūta no Būvniecības Informācijas

Sistēmas (BIS).

8.4**.** Pretendentam jānodrošina, ka līguma izpildē tiek iesaistīti sekojoši sertificēti speciālisti: ceļu būvdarbu vadīšanas un būvuzraudzības; ūdensapgādes un kanalizācijas sistēmu (ieskaitot ugunsdzēsības sistēmas) būvdarbu vadīšanas un būvuzraudzības sfērās (piestādīt profesionālās kvalifikācijas apliecinošu dokumentu kopijas).

8.5. Pretendentam iepriekšējo piecu gadu periodā (2020.,2021., 2022., 2023., 2024.gads un 2025.gads līdz piedāvājumu iesniegšanai), vai īsākā laika periodā, ja pretendents ir dibināts vēlāk, ir pieredze iepirkuma priekšmetā **līdzīgu darbu veikšanā** (vismaz viens līgums ekvivalentu darbu izpildē).

8.6. Apliecinājums, ka Pretendentam ir pieejams personāls, instrumenti, iekārtas un tehniskais aprīkojums, kas pretendentam būs nepieciešams iepirkuma līguma izpildei atbilstoši visām tehniskās specifikācijās minētajām prasībām.

8.7. Apliecinājums, ka Pretendents var nodrošināt Pakalpojumu sniegšanu Pasūtītāja norādītajā laikā, kvalitātē un apjomā atbilstoši Tehniskajā specifikācijā izvirzītajām prasībām.

8.8. Finanšu piedāvājums, kas sagatavots atbilstoši 3. pielikumā norādītajai formai. Papildus pretendents pievieno izmaksu Tāmi. Aprēķinot Darbu izmaksas, jāņem vērā Darbu apjomi un Būvprojekta rasējumi.

8.9. Jābūt civiltiesiskās atbildības apdrošināšanas polisei par Pasūtītājam un trešajām personām nodarīto zaudējumu 10 % apmērā no iesniegtā piedāvājuma vērtības vai apdrošināšanas sabiedrības apliecinājums par iespēju apdrošināt pretendenta civiltiesisko atbildību no iepirkuma līguma noslēgšanas brīža uz darbu izpildes termiņu.

**9.****Piedāvājuma izvērtēšanas kritēriji** – piedāvājums ar viszemāko cenu. Pasūtītājs no atbilstošajiem piedāvājumiem izvēlas piedāvājumu ar viszemāko cenu un attiecīgo Pretendentu atzīst par uzvarētāju.

10.**Piedāvājums iesniedzams līdz 2025.gada 02.aprīlim plkst.11.00** pēc adreses Daugavpils valstspilsētas pašvaldības iestāde „Komunālās saimniecības pārvalde”, Saules ielā 5A, Daugavpilī, LV-5401. Piedāvājums jāiesniedz slēgtā aploksnē **ar norādi ”Piedāvājums Uzaicinājumam Nr.DVPI KSP 2025/26”** un Pretendenta nosaukums **vai elektroniski uz e-pastu** [**ksp.ligumi@daugavpils.lv**](mailto:ksp.ligumi@daugavpils.lv) **elektroniskajam piedāvājumam jābūt parakstītam ar drošu elektronisku parakstu kas satur laika zīmogu. Gadījumā, ja iesniegtais elektroniskais dokuments neatbildīs Elektronisko dokumentu likuma** **prasībām, tas netiks pieņemts, un tiks noraidīts.**

**12.Pielikumi:**

Pielikums Nr.1. Pieteikums.

Pielikums Nr.2. Tehniskā specifikācija.

Pielikums Nr.3. Finanšu piedāvājuma veidne.

Pievienoti: –Paskaidrojuma raksts; Būvdarbu apjomi.

**Pielikums nr.1- PIETEIKUMS**

**PIETEIKUMS PAR PIEDALĪŠANOS APTAUJĀ**

**Daugavpils valstspilsētas pašvaldības iestādei „Komunālās saimniecības pārvalde”,**

**Saules iela 5A, Daugavpils, LV-5401**

**„Centralizēto kanalizācijas un ūdensvada pievadu būvniecība priekš sanitāra konteinera A.Pumpura skvērā, Daugavpilī”**

**ID Nr.DVPI KSP 2025/26**

Pretendents [pretendenta nosaukums], reģ. Nr. [reģistrācijas numurs], [adrese], tā [personas, kas paraksta, pilnvarojums, amats, vārds, uzvārds] personā, ar šā pieteikuma iesniegšanu:

1.piesakās piedalīties aptaujā;

2.apņemas ievērot uzaicinājuma prasības;

3.apņemas (ja Pasūtītājs izvēlējies šo piedāvājumu) slēgt līgumu un izpildīt visus līguma pamatnosacījumus;

4.apliecina, ka ir iesniedzis tikai patiesu informāciju.

|  |  |
| --- | --- |
| **Pretendents** |  |
| **Reģistrācijas Nr.** |  |
| **Adrese:** |  |
| **Kontaktpersona** |  |
| **Kontaktpersonas tālr./fakss, e-pasts** |  |
| **Bankas nosaukums, filiāle** |  |
| **Bankas kods** |  |
| **Norēķinu konts** |  |
| **Vārds, uzvārds\*** |  |
| **Amats** |  |
| **Paraksts** |  |
| **Datums** |  |
| **Zīmogs** |  |

\* Pretendenta vai tā pilnvarotās personas vārds, uzvārds

**Pielikums nr.2 –TEHNISKĀ SPECIFIKĀCIJA**

**TEHNISKĀ SPECIFIKĀCIJA**

**Centralizēto kanalizācijas un ūdensvada pievadu būvniecība priekš sanitāra konteinera A.Pumpura skvērā, Daugavpilī**

1. **Darba uzdevums**

Veikt Daugavpils valstspilsētas administratīvā teritorijācentralizēto kanalizācijas un ūdensvada pievadu būvniecību priekš sanitāra konteinera A.Pumpura skvērā saskaņā ar šo tehnisko specifikāciju un tajā norādītajiem darbu apjomiem, būvprojektu “*Centralizēto kanalizācijas un ūdensvada pievadu būvniecība priekš sanitāra konteinera A.Pumpura skverā, Daugavpilī”* (turpmāk – Būvprojekts) un spēkā esošajiem normatīvajiem aktiem (turpmāk – Darbs vai Darbi).

1. **Darbu izpildes vieta un veids**

Darbu izpildes vieta –Andreja Pumpura skvērs (Kadastra nr. 05000014202, 05000014005). Papildus zemes vienības skatīt būvatļaujā.

Darbu veids – izbūvē.

1. **Darbu pasūtītājs un Darbu izpildītājs**
   1. Darbu pasūtītāja nosaukums un reģistrācijas Nr. – Daugavpils valstspilsētas pašvaldības iestāde “Komunālās saimniecības pārvalde”, reģistrācijas Nr.90009547852 (turpmāk – Pasūtītājs).
   2. Pasūtītāja juridiskā adrese – Saules iela 5A, Daugavpils, LV-5401, Latvija.
   3. Pasūtītāja kontaktpersona un tās kontaktinformācija – Daugavpils valstspilsētas pašvaldības iestādes “Komunālās saimniecības pārvalde” ceļu būvtehniķe Alevtina Viktoroviča, tālrunis 65476406, e-pasta adrese [alevtina.viktorovica@daugavpils.lv](mailto:alevtina.viktorovica@daugavpils.lv).
   4. Darbu izpildītājs (turpmāk – Būvkomersants) – komersants, kurš ir tiesīgs veikt Darbus un ar kuru ir noslēgts iepirkuma līgums par Darbu veikšanu.
2. **Darbu izpildes normatīvais regulējums**

Darbu pirmsizpildē, izpildē un pēcizpildē jāievēro spēkā esošais un attiecināmais normatīvais regulējums:

* 1. likumi – Būvniecības likums, Darba aizsardzības likums un citi spēkā esoši un attiecināmi likumi;
  2. Ministru kabineta noteikumi – 2014.gada 19.augusta Ministru kabineta noteikumi Nr.500 “Vispārīgie būvnoteikumi”, 2015.gada 28.jūlija Ministru kabineta noteikumi Nr.438 “Būvniecības informācijas sistēmas noteikumi”, 2003.gada 25.februāra Ministru kabineta noteikumi Nr.92 “Darba aizsardzības prasības, veicot būvdarbus”, 2009.gada 28.aprīļa Ministru kabineta noteikumi Nr.359 “Darba aizsardzības prasības darba vietās”, 2017.gada 09.maija Ministru kabineta noteikumi Nr.253 “Atsevišķu inženierbūvju būvnoteikumi”, 2016.gada 19.aprīļa Ministru kabineta noteikumi Nr.238 “Ugunsdrošības noteikumi”, 2002.gada 20.augusta Ministru kabineta noteikumi Nr.372 “Darba aizsardzības prasības, lietojot individuālās aizsardzības līdzekļus”, 2003.gada 4.februāra Ministru kabineta noteikumi Nr.66 “Darba aizsardzības prasības nodarbināto aizsardzībai pret darba vides trokšņa radīto risku”, 2015.gada 30.jūnija Ministru kabineta noteikumi Nr.333 “Noteikumi par Latvijas būvnormatīvu LBN 201-15 “Būvju ugunsdrošība””, 2014.gada 30.septembra Ministru kabineta noteikumi Nr.574 “Noteikumi par Latvijas būvnormatīvu LBN 008-14 “Inženiertīklu izvietojums””, 2021.gada 18.februāra Ministru kabineta noteikumi Nr.113 “Atkritumu un to pārvadājumu uzskaites kārtība”, 2017.gada 20.jūnija Ministru kabineta noteikumi Nr.353 “Prasības zaļajam publiskajam iepirkumam un to piemērošanas kārtība” (1.pielikuma 7.sadaļas “Ielu apgaismojums un satiksmes signāli” prasības) un citi spēkā esoši un attiecināmi Ministru kabineta noteikumi vai ekvivalenti;
  3. Starptautiskie un nacionālie standarti – Būvprojektā un/vai šajā tehniskajā specifikācijā norādītie starptautiskie un nacionālie standarti vai tiem līdzvērtīgi (ekvivalenti) standarti;
  4. citi normatīvie akti –, Autoceļu būvdarbu specifikācijas ABS 2023 vai ekvivalenti;

1. **Darbu izpildes vietas apskate**

Lai nodrošinātu kvalitatīvu un Būvprojektam atbilstošu Darbu izpildi, apzinātos ar Darbu izpildi saistītos riskus un uzņemtos atbildību par izpildītiem Darbiem nodošanas un garantijas periodā, ieplānotu Darbu izpildes procesu, pielietojamās metodes, izmantojamos tehnikas un cilvēku resursus, aprēķinātu kopējās izmaksas, ieinteresētās personas ir tiesīgas veikt Darbu izpildes vietas (turpmāk arī – Būvobjekts) apskati, ja nepieciešams, sazinoties ar Pasūtītāja kontaktpersonu.

1. **Darbu apjomi**
   1. Saskaņā ar būvprojekta dokumentāciju (t.sk. arī darbu daudzuma sarakstu).
2. **Darbu izmaksas**
   1. Darbu izmaksas (līguma ietvaros – līguma cena) sevī ietver Darbu procesā izmantojamo būvizstrādājumu, cilvēkresursu, transporta, tehnikas, instrumentu, apdrošināšanas, elektroenerģijas, degvielas, būvgružu aizvākšanas, būvlaukuma uzturēšanas, ar būvdarbu organizēšanu, pabeigšanu un būvobjekta nodošanu saistītos izdevumus, iespējamo nodokļu, izņemot PVN, un nodevu maksājumus valsts un pašvaldības budžetos, un citas tiešās un netiešās izmaksas, kas būs jāveic būvkomersantam, lai pienācīgi un pilnībā izpildītu Darbus un nodrošinātu to garantiju.
   2. Darbu izmaksas jāatspoguļo Darbu daudzumu sarakstā, ko pretendents sagatavo saskaņā ar nolikuma prasībām.
   3. Aprēķinot Darbu izmaksas, jāņem vērā Darbu apjomi un Būvprojekta rasējumi.
   4. Gadījumā, ja ieinteresētā persona iepirkuma veikšanas procesā konstatē neatbilstību starp Darbu apjomiem un Būvprojekta rasējumos dotajiem risinājumiem, tad par noteicošo jāņem Būvprojekta rasējumos dotie risinājumi, informējot par to iepirkuma komisiju. Patstāvīgi koriģēt Darbu apjomus nav pieļaujams.
   5. Darbu apmaksa tiek veikta līgumā noteiktajā kārtībā.
3. **Izmantojamie būvizstrādājumi**
   1. Būvkomersants savā piedāvājumā norāda būvprojektam un tehniskajai specifikācijai atbilstošus būvizstrādājumus vai ekvivalentus būvizstrādājumus. Ja būvkomersants piedāvā ekvivalentus būvizstrādājumus, tas kopā ar piedāvājumu iesniedz pilnvērtīgu un detalizētu informāciju un dokumentus, kas apliecina būvizstrādājumu ekvivalenci.
   2. Būvkomersants Darbu izpildē izmanto tos būvizstrādājumus, kas norādīti tehniskajā specifikācijā un Būvprojektā vai ekvivalentus, kurus tas ir norādījis savā piedāvājumā iepirkuma ietvaros.
   3. Ekvivalents (līdzvērtīgs) būvizstrādājums ir būvizstrādājums, kurš pēc tehniskajiem parametriem ir līdzvērtīgs vai labāks par tehniskajā specifikācijā un Būvprojektā norādītajam būvizstrādājumam.
4. **Vispārīgie Darbu izpildes nosacījumi**
   1. Būvkomersants ne vēlāk kā 7 (septiņi) kalendāro dienu laikā no līguma parakstīšanas dienas Būvniecības informācijas sistēmā (turpmāk – BIS) iesniedz visu nepieciešamo dokumentāciju Darbu uzsākšanas nosacījumu izpildei.
   2. Būvkomersants Darbus uzsāk pēc iespējas īsāka termiņā, bet ne vēlāk kā 3 (trīs) kalendāro dienu laikā no veiktās atzīmes par būvdarbu uzsākšanas nosacījumu izpildi, saņemot rakšanas atļauju un parakstot būves vietas nodošanas aktu būvdarbiem.
   3. Būvkomersants nodrošina atbildīgā būvdarbu vadītāja atrašanos Būvobjektā nepārtraukti visu Darbu izpildes laiku.
   4. Būvkomersants nodrošina specializēto (atsevišķo) būvdarbu vadītāju atrašanos Būvobjektā tad, kad notiek specializēto Darbu izpilde. Nepieciešamības gadījumā tiem jāierodas Būvobjektā ne vēlāk kā 2 (divu) stundu laikā pēc Pasūtītāja vai atbildīgā būvdarbu vadītāja pieprasījuma.
   5. Būvkomersants pēc līguma parakstīšanas, bet ne vēlāk kā līdz Darbu uzsākšanai paraksta būves vietas nodošanas aktu būvdarbiem un izstrādā Darbu veikšanas projektu katram Darbu veidam saskaņā ar Būvprojekta risinājumiem. Vispārīgo Darbu veikšanas projektu ar informāciju, kas ir nepieciešamā būvdarbu uzsākšanas nosacījumu (BUN) izpildei, izpildītājām jāiesniedz un jāpievieno BISā komplektā ar BUN dokumentu komplektu. Darbu veikšanas projektu izstrādā ņemot vērā turpmāk minēto:
      1. Darbu veikšanas projektu izstrādā saskaņā ar spēkā esošajiem normatīvajiem aktiem;
      2. Darbu veikšanas projektu saskaņo ar Pasūtītāju un pārējām Darbu procesā iesaistītajām iestādēm un personām;
      3. Darbu veikšanas projektā jāiekļauj Autoceļu un ielu būvnoteikumu 121.1 punktā noteiktos nosacījumus.
   6. Visu ar Darbu uzsākšanu, izpildi, pabeigšanu, nodošanu saistīto dokumentāciju Būvkomersants sagatavo, izstrādā, saskaņo un iesniedz būvniecības informācijas sistēmā (BIS) pats, ja nav noteikts pretējais. Pasūtītājs pēc Līguma parakstīšanas noformēs BISā pilnvarojumu izpildītājām nepieciešamo darbību veikšanai (sk. 9.9.).
   7. Būvkomersants pirms jebkuru Darbu veidu uzsākšanas saskaņo ar Pasūtītāju un atbildīgo būvdarbu vadītāju pielietojamās metodes un tehnoloģijas, kā arī izmantojamos būvizstrādājumus.
   8. Darbu pasūtītāja veikts apstiprinājums, saskaņojums vai cita rīcība neatbrīvo Būvkomersantu no atbildības par Darbu izpildi saskaņā ar tehnisko specifikāciju, būvprojektu un spēkā esošajiem normatīvajiem aktiem.
   9. Būvkomersants ir pilnvarots pārstāvēt Pasūtītāju būvvaldē jautājumos, kas saistīti ar būvdarbu uzsākšanas nosacījumu izpildi, būvdarbu pabeigšanu un nodošanu ekspluatācijā, un pieprasīt atzinumus par būves gatavību nodošanai ekspluatācijā.
   10. Būvkomersants pēc Darbu pabeigšanas paraksta būvdarbu pabeigšanas aktu un nodod Būvobjektu Pasūtītājam, kā arī Darbu izpildes dokumentāciju, t.sk., bet ne tikai, būvdarbu žurnālu, būvdarbu apjomu sertifikātus, segto un nozīmīgu darbu pieņemšanas aktus, būvizstrādajumu atbilstības apliecinošus dokumentus, alternatīvu (ekvivalentu/analogu) būvizstrādājumu saskaņošanas un/vai apstiprināšanas dokumenti, izpilduzmērījumi, testēšanas pārskati, u.c.).
   11. Būvkomersants pēc iekārtu uzstādīšanas un inženiertīklu izbūves darbiem:
       1. Iesniegs Pasūtītājām inženiertīklu pārbaudes, testēšanas un/vai instruēšanas protokolus, kā arī reģistrētus inženiertīklu izpildmērijumus (.dwg formātā);
       2. Aizpildīto apliecinājumu (t.sk. informācija par izbūtēto objektu un to tehniskajem radītājiem)
   12. Būvkomersants iesniedz visus nepieciešamos dokumentus (Darbu izpildes dokumentāciju pilnā apjomā papīra formātā 1 (vienā) eksemplārā un elektroniskā formātā, ierakstot USB datu nesējā) būvobjekta nodošanai ekspluatācijā 14 (četrpadsmit) kalendāro dienu laikā pēc būvdarbu pabeigšanas akta parakstīšanas dienas. Izpildītājam jāiesniedz izpilddokumentācijas komplekts pilnā apjomā papīra formātā 1.eks. un digitālā formātā uz digitālā datu nesēja (USB atmiņas ierīce).
   13. Būvkomersants veic būvobjekta nodošanu ekspluatācijā 2 (divu) nedēļu laikā no būvdarbu pabeigšanas akta parakstīšanas dienas.
   14. Būvkomersants nodrošina gala izpildmērījumu apjomu sadalīšanu atbilstoši darbu izpildes posmiem, kārtām, segumu un inženierkomunikāciju tipiem.
   15. Būvkomersants ne vēlāk kā 2 (divu) darba dienu laikā rakstiski paziņo Pasūtītājam par visiem apstākļiem, kas atklājušies Darbu izpildes procesā un var radīt šķēršļus turpmākai Darbu kvalitatīvai un savlaicīgai izpildei.
   16. Būvkomersants no Darbu uzsākšanas līdz Būvdarbu pabeigšanas akta parakstīšanai, saskaņojot ar Pasūtītāju, nodrošina Būvobjektā apbraucamo ielu un/vai ceļu ikdienas uzturēšanu ar sekojošiem nosacījumiem:
       1. ielām ar grants segumu – planē, atputekļo segumu dzīvojamo māju tuvumā un veic nesaistīta minerālmateriāla seguma atjaunošanas pasākumus (t.sk. līdzināšana, piebēršana saskaņā ar Autoceļu būvdarbu specifikācijas ABS 2023 un Autoceļu ikdienas uzturēšanas darbu specifikācijas 2021 vai ekvivalenti);
       2. ielām ar melno segumu – bedrīšu remonta pasākumi.
       3. Gadījumā, ja Būvkomersants nenodrošina Būvobjektā apbraucamo ielu un/vai ceļu ikdienas uzturēšanu, tad Pasūtītājs iepriekš minēto darbu izpildei ir tiesīgs piesaistīt citu komersantu, bet Būvkomersantam ir pienākums apmaksāt komersanta darbu, bet ja tas sākotnēji atsakās veikt vai neveic apmaksu, tad Pasūtītājs ir tiesīgs darbu izmaksas ieturēt no līguma saistību nodrošinājuma.
   17. Būvkomersantam ir pienākums veikt digitālu būvniecības procesa dokumentācijas apriti BIS.
   18. Būvkomersants ne vēlāk kā līdz Darbu pabeigšanai nodrošina visu būvgružu izvešanu no Būvobjekta, Būvobjekta teritorijas sakārtošanu, Būvobjekta atbrīvošanu no Būvkomersanta un tā piesaistīto apakšuzņēmēju personāla, rīkiem, iekārtām, transporta.
   19. Darbu pieņemšanas laikā konstatētos Darbu defektus un/vai neatbilstības Būvkomersants novērš par saviem līdzekļiem un to novēršana neatbrīvo Būvkomersantu no atbildības par Darbu kalendārā grafika neievērošanu.
   20. Darbu izpildes laikā Pasūtītājs ir tiesīgs noteikt jebkura būvizstrādājuma ekspertīzi, kuras slēdziens ir saistošs abām pusēm bet ekspertīzes izmaksas sedz tā puse, kurai ekspertīzes slēdziens ir negatīvs.
5. **Īpašie Darbu izpildes nosacījumi**
   1. Nesaistītie minerālmateriāli doti sablīvētā veidā, tāpēc Būvkomersantam nepieciešams aprēķināt un ievērot uzirdinājuma koeficientu.
   2. Konstruktīvo kārtu laukumi (m2) norādīti par pamatu ņemot seguma augšējās kārtas (dilumkārtas) laukumu. Būvizstrādājuma tilpuma apjoms nosakāms, pielietojot trapeces šķērsgriezuma laukumu.
   3. Demontāžas un citu būvdarbu rezultātā atgūtais materiāls, kā arī atkritumi, proti, aku vāki, lietus gūlijas (režģis), inženiertīklu caurules, dzelzsbetona izstrādājumi, grunts, grants, šķembas, safrēzētais asfalts, esošā apgaismojuma instalācija u.c. Būvkomersantam jāutilizē saskaņā ar spēkā esošo normatīvo aktu prasībām un to noteiktajā kārtībā, izņemot turpmāk minētos gadījumus.
   4. Demontāžas darbus pirms to uzsākšanas Būvkomersantam obligāti jāsaskaņo ar Pasūtītāju. Vienlaikus Pasūtītājs ir tiesīgs pieprasīt un Būvkomersantam ir pienākums nodod iepriekš minēto atgūto materiālu apjomu, sastādot atgūto materiālu nodošanas - pieņemšanas aktu.
   5. Apgaismojuma daļas demontāžas darbus pirms to uzsākšanas Būvkomersantam jāsaskaņo arī ar SIA “Labiekārtošana-D”, reģistrācijas Nr.41503003033 (turpmāk – Sabiedrība). Apgaismojuma daļas demontāžas darbu rezultātā atgūtais materiāls Būvkomersantam, saskaņojot Pasūtītāju un Sabiedrību, jānogādā uz materiālu glabāšanas vietu Višķu ielā 21K, Daugavpilī (adresi precizēt pirms transportēšanas), sastādot atgūto materiālu nodošanas - pieņemšanas aktu. Materiālu nogādāšanas izmaksas Būvkomersantam jāierēķina Darbu izmaksās.
   6. Darbu izpildes rezultātā radušies celmi un ciršanas atlieku jāutilizē saskaņā ar spēkā esošo normatīvo aktu prasībām un to noteiktajā kārtībā.
   7. Darbu izpildes rezultātā iegūto derīgo koksni Būvkomersantam, saskaņojot ar Pasūtītāju, jānogādā uz kokmateriālu glabāšanas vietu Vaļņu ielā 67, Daugavpilī (adresi precizēt pirms transportēšanas), sastādot koksnes nodošanas - pieņemšanas aktu. Koksnes nogādāšanas izmaksas Būvkomersantam jāierēķina Darbu izmaksās.
   8. Darbu izpildes gaitā un rezultātā nodrošināt vides pieejamību personām ar funkcionāliem traucējumiem.
6. **Darbu apjomu grozījumi**
   1. Pasūtītājs ir tiesīgs, nemainot Darbu apjomu sarakstā noteiktās darbu izmaksu vienību cenas, Darbu apjomu sarakstā noteiktās vienas darba pozīcijas ietvaros neizlietotos naudas līdzekļus novirzīt citas darba pozīcijas izmaksu segšanai, attiecīgi palielinot konkrētas pozīcijas darba apjomu, ja konkrētajā pozīcijā objektīvi nepieciešami papildu apjomi.
   2. Pasūtītājs, var uzdot neveikt vai var atļaut neveikt Darbus, kas tika iekļauti sākotnējos Darbu apjomos, taču zuda nepieciešamība pēc šiem Darbiem.
   3. Pasūtītājs, var uzdot veikt vai var atļaut veikt papildus Darbus, kas netika iekļauti sākotnējos Darbu apjomos, jo nebija iespējams konstatēt vai paredzēt šo Darbu nepieciešamību (papildu risinājumus, kas var uzlabot Būvprojekta tehniskus risinājumus, transporta būves funkcionalitāti, uzlabot energoefektivitāti, izmaiņas, kas skar, jaunu progresīvu būvizstrādājumu ienākšanu Latvijas tirgū). Papildus Darbiem piemēro tādas pašas cenas kā analogiem Darbiem Darbu apjomu sarakstā, bet papildus Darbiem, kam analogu Darbu apjomu sarakstā nav, cenu nosaka Pasūtītājs pēc līdzīga rakstura Darbu cenām Darbu apjomu sarakstā noteiktās, vai, ja līdzīga rakstura Darbu cenas Darbu apjomu sarakstā noteiktās nav, pēc Būvkomersanta iesniegtās cenas kalkulācijas un līdzīga rakstura Darbu cenām tirgū.
   4. Pasūtītājs var uzdot veikt vai var atļaut veikt papildus Darbus, kas tika iekļauti Būvprojektā, bet netika iekļauti sākotnējos Darbu apjomos, un kas nepieciešami citu būvdarbu uzsākšanai, un/vai pabeigšanai, kā arī Objekta nodošanai ekspluatācijā. Papildus Darbiem piemēro tādas pašas cenas kā analogiem Darbiem Darbu apjomu sarakstā, bet papildus Darbiem, kam analogu Darbu apjomu sarakstā nav, cenu nosaka Pasūtītājs pēc līdzīga rakstura Darbu cenām Darbu apjomu sarakstā, vai, ja līdzīga rakstura Darbu cenas Darbu apjomu sarakstā nav, pēc Būvkomersanta iesniegtās cenas kalkulācijas un līdzīga rakstura Darbu cenām tirgū.
   5. Būvkomersants nav tiesīgs bez saskaņošanas ar Pasūtītāju un būvzraugu aizvietot tehniskajā piedāvājumā norādītos būvizstrādājumus, kuri ir noņemti no ražošanas un/vai nav pieejami tirgū, ar alternatīviem (ekvivalentiem/analogiem) būvizstrādājumiem. Lai saskaņotu būvizstrādājuma aizvietošanu, Būvkomersants iesniedz Pasūtītājam attiecīgus pierādījumus, kas apliecina būvizstrādājuma noņemšanu no ražošanas un/vai nepieejamību tirgū (piemēram, būvizstrādājuma ražotāja tīmekļvietnē esošā publiski pieejamā informācija, būvizstrādājuma ražotāja rakstveida apliecinājums u.tml. informācija). Ja Pasūtītājs piekrīt kādu no tehniskajā piedāvājumā norādītiem būvizstrādājumiem aizvietot ar alternatīviem (ekvivalentiem/analogiem) būvizstrādājumiem, tad Būvkomersantam jāsagatavo būvizstrādājumu aizvietošanas akts, kurā jāsalīdzina esošā un aizvietotā būvizstrādājuma tehniski salīdzināmie parametri (parametru skaits var atšķirties atkarībā no konkrētā būvizstrādājuma, bet, ja Pasūtītājs uzskatīs, ka ar norādīto salīdzinājumu nav pietiekami, lai noteikt konkrētu būvizstrādājuma ekvivalentu/analogu, tad Pasūtītājs ir tiesīgs pieprasīt salīdzināt papildus parametrus), un ja Pasūtītājs to saskaņo, tad ir pieļaujama būvizstrādājuma aizvietošana Darbu izmaksu vai Darbu apjomu sarakstā noteiktās darbu izmaksu vienību cenas ietvaros.
   6. Kopsumma par Darbu un/vai būvizstrādājumu grozījumiem nevar pārsniegt 15 % (piecpadsmit procentus) no sākotnējām Darbu izmaksām. Kopsummu noteic kā visu secīgi veikto grozījumu naudas vērtību summu. Šādi Darbu un/vai būvizstrādājumu grozījumi tiek uzskatīti par grozījumiem Publisko iepirkumu likuma 61.panta trešās daļas 1.punkta kārtībā.
   7. Iepriekš noteikto Darbu un/vai būvizstrādājumu grozījumu gadījumos var tikt pagarināts Darbu izpildes termiņš.
7. **Darbu garantija**
   1. Darbu garantijas laikā Būvkomersants novērš radušos Darbu defektus un/vai neatbilstības par saviem līdzekļiem, ja tie ir radušies Būvkomersanta nekvalitatīva Darba vai pieļauto kļūdu rezultātā, kā arī izmantojot nekvalitatīvus būvizstrādājumus. Gadījumā, ja šie atklātie Darbu defekti un/vai neatbilstības bija par iemeslu citu objektu bojājumiem, Būvkomersantam ir pienākums ar saviem spēkiem un par saviem līdzekļiem veikt attiecīgas darbības bojājumu novēršanai.
   2. Gadījumā, ja Būvkomersants atsakās uz sava rēķina novērst Pasūtītāja konstatētos Darbu defektus un/vai neatbilstības Darbu garantijas laikā, tad tiek noteikta neatkarīgā ekspertīze, kuras slēdziens ir saistošs abām pusēm bet ekspertīzes izmaksas sedz tā puse, kurai ekspertīzes slēdziens ir negatīvs.
   3. Gadījumā, ja Būvkomersants Pasūtītājs noteiktajā termiņā neveic vai sākotnēji atsakās veikt Darbu defektu un/vai neatbilstību vai objektu bojājumu, kas ar ekspertīzes slēdzienu atzīts par garantijas gadījumu, novēršanu, Pasūtītājs iepriekš minēto darbu izpildei ir tiesīgs piesaistīt citu komersantu, bet Būvkomersantam ir pienākums apmaksāt komersanta darbu, bet ja tas sākotnēji atsakās veikt vai neveic apmaksu, tad Pasūtītājs ir tiesīgs Darbu defektu un/vai neatbilstību vai objektu bojājumu novēršanas izmaksas ieturēt no Garantijas laika nodrošinājuma.
8. **Darbu izpildes termiņš**

Līguma izpildes kopējais termiņš ir **3 (trīs) nedēļas** no veiktās atzīmes par būvdarbu uzsākšanas nosacījumu izpildi, tajā skaitā.

1. **Darbu garantijas termiņš**

Darbu garantijas termiņš – 5 (pieci) gadi no objekta pieņemšanas ekspluatācijā akta izdošanas dienas.

Tehniskās specifikācijas sagatavošanas datums – 27.03.2025.

**Sagatavoja:**

Daugavpils valstspilsētas pašvaldības iestādes

"Komunālās saimniecības pārvalde"

Ceļu būvtehniķe A. Viktoroviča

**Pielikums nr.3-FINANŠU PIEDĀVĀJUMS**

###### FINANŠU PIEDĀVĀJUMS

|  |  |
| --- | --- |
| Kam: | Daugavpils valstspilsētas pašvaldības iestādei „Komunālās saimniecības pārvalde”, Saules ielā 5A, Daugavpils, LV-5401, Latvija |
| Pretendents vai piegādātāju apvienība: |  |
| Adrese: |  |
| Kontaktpersona, tās tālrunis, fakss un e-pasts: |  |
| Datums: |  |
| Pretendents vai piegādātāju apvienība Bankas rekvizīti: |  |

Piedāvājam veikt:**Centralizēto kanalizācijas un ūdensvada pievadu būvniecību priekš sanitāra konteinera A.Pumpura skvērā, Daugavpilī,** saskaņā ar 2025.gada 27.marta Uzaicinājuma nosacījumiem par piedāvājuma cenu:

|  |
| --- |
| **Cena EUR bez PVN (*cipariem un vārdiem*)** |
|  |

Mēs apliecinām piedāvājumā sniegto ziņu patiesumu un precizitāti.

Ar šo mēs apstiprinām, ka esam iepazinušies ar Uzaicinājuma „**Centralizēto kanalizācijas un ūdensvada pievadu būvniecība priekš sanitāra konteinera A.Pumpura skvērā, Daugavpilī” ID Nr.DVPI KSP 2025/26** nosacījumiem un tam pievienoto dokumentāciju, mēs garantējam sniegto ziņu patiesumu un precizitāti.

Apņemamies (ja Pasūtītājs izvēlēsies šo piedāvājumu) slēgt iepirkuma līgumu un izpildīt visus līguma nosacījumus.

# Mēs piekrītam visām uzaicinājumā izvirzītajām prasībām.

|  |  |
| --- | --- |
| Pretendenta pārstāvis: |  |
|  | (amats, paraksts, vārds, uzvārds, zīmogs) |